Wiwitanipun, bagéyan tengah badan jembatan punika saged kaangkat minggah supados tiang kapal ingkang lewat ing sangandhapipun boten kasangkut badan jembatan. Bageyan tengah jembatan saged kaangkat kanthi piranti mekanis, kalih bandul pemberat piyambak-piyambak kanthi bobot antawis 500 ton ing kekalih menaranipun. Kecepatan pengangkatanipun antawis 10 meter per menit kanthi total wekdal ingkang dipunbetahaken saperlu ngankat dangunipun antawis 30 menit. Nalika bagéyan tengah jembatan kaangkat, kapal kanthi ukuran amba 60 meter saha kanthi inggil total 44,50 meter, saged lewat ing Kali Musi. Menawi bagéyan tengah jembatan punika kaangkat, inggil total kapal ingkang ngandhap jembatan namung 9 meter saking nginggil toya kali.[5]